Ueyn Runi: Ronaldu avvalgidek emas, “Manchester Yunayted”ga yosh va chanqoq o‘yinchilar kerak

“Manchester Yunayted”ning sobiq futbolchisi, hozirda “Derbi Kaunti”ni boshqarayotgan Ueyn Runi mankunianliklar hujumchisi Krishtianu Ronaldu haqidagi fikrlari bilan o‘rtoqlashdi.

Ronalduning kelgani xato bo‘ldimi? Hozir bu savollarga “yo‘q” deyishim noto‘g‘ri bo‘ladi. U mavsum boshida Chempionlar Ligasida muhim gollar urdi, “Tottenhem”ga qarshi o‘yinda het-trik qayd etdi.
Ammo jamoaning kelajagi haqida o‘ylansa, “Manchester Yunayted”ni yaqin 2-3 yil ichida ko‘tarish uchun yoshroq va o‘yinga chanqoq futbolchilarga tayanish lozim.
Shubhasiz, Krishtianu hozir avvalgi yillardagidek emas. Bu futbol, unda shunday bo‘lib turadi.
Ha, u gol urishga qodir, lekin jamoa uchun yosh futbolchilar muhim ahamiyat kasb etadi.
Ueyn Runi, “Derbi Kaunti” bosh murabbiyi
Ronaldu joriy mavsum APLda 24 ta o‘yin o‘tkazib, 12 ta gol va uchta golli uzatma muallifiga aylandi.